Subject: Rässa küla Põlluaia detailplaneeringu avalikust väljapanekust teavitamine
From: Maa- ja planeeringunõunik <[email-masked]>
To: Päästeamet <[email-masked]>, "elektrilevi" <[email-masked]>
Date: Tue, 16 Dec 2025 13:28:11 +0200

TÄHELEPANU! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada!

Tere

Muhu Vallavolikogu algatas oma
<https://www.muhu.ee/documents/22617526/22859374/nr+230-+R%C3%A4ssa+P%C3%B
5lluaia+DP+algatamine.asice/e225a49e-5901-4d6d-baec-708fd27d337c>
6.08.2025. a otsusega nr 230 Rässa küla Põlluaia katastriüksuse
detailplaneeringu ning kinnitas detailplaneeringu
<https://www.muhu.ee/documents/22617526/22859374/nr+230+lisa+1-+R%C3%A4ssa
+P%C3%B5lluaia+dp+l%C3%A4hteseisukohad.pdf/e6d7e769-7a78-46a7-a4da-9f53501
85723> lähteseisukohad. Rässa küla Põlluaia detailplaneering hõlmab Muhu
vallas Rässa külas asuvat Põlluaia katastriüksust (katastritunnus
47801:008:0690, sihtotstarve elamumaa, pindala 12 518 m²).

Planeeringuala osas kehtib Muhu Vallavolikogu 18.08.2010. a otsusega nr 65
kehtestatud
<https://evald.ee/muhuvald/#/planeeringud/planeeringud/4780687> Rässa küla
Põllu detailplaneering, millega kavandati nelja elamukrundi moodustamist
ning igale krundile elamu ja abihoone rajamist (suurima ehitusaluse
pinnaga kokku 200 m2). Veevarustus kavandati individuaalsete puurkaevude
ning reovee kogumine kogumismahutite kaudu. Tänaseks on planeering
osaliselt ellu viidud. Moodustatud on planeeringujärgsed krundid (sh
Põlluaia), osaliselt on rajatud planeeringujärgne hoonestus.

Käesoleva detailplaneeringu eesmärgiks on Põlluaia katastriüksusele
täiendava ehitusõiguse määramine. Lisaks olemasolevale hoonestusele
soovitakse rajada veel kaks abihoonet. Samuti soovitakse muuta
kanalisatsiooni lahendust ning kavandada planeeringualale biopuhasti ja
imbväljak. Detailplaneering hõlmab kogu Põlluaia kinnistut ning
planeeringuala suurus on 12 518 m2.

Planeerimisseaduse § 140 lõike 7 kohaselt tuleb detailplaneeringu
muutmiseks koostada uus sama planeeringuala hõlmav detailplaneering. Uue
detailplaneeringu kehtestamisega muutub sama planeeringuala kohta varem
kehtestatud detailplaneeringud kehtetuks.

Rässa küla Põlluaia katastriüksuse detailplaneeringu koostaja on DP
Projektbüroo OÜ (töö nr 05-25-DP). Detailplaneering on üldplaneeringu
kohane. Kavandatav tegevus ei oma eeldatavalt olulist koosmõju teiste
tegevustega lähipiirkonnas.

Detailplaneering koostati koostöös Päästeametiga ning planeeringu
koostamisse kaasati planeeringuala ja planeeringuga piirnevate
katastriüksuste maaomanikud ning planeeringualal olevate tehnovõrkude
valdajad.

Päästeamet on oma
<https://www.muhu.ee/documents/22617526/43958271/nr+352-+R%C3%A4ssa+k%C3%B
Cla+P%C3%B5lluaia+katastri%C3%BCksuse+detailplaneeringu+vastuv%C3%B5tmine.
asice/e85774a6-0d71-4171-9ff6-e6ab95846483> 3.11.2025. a kirjaga nr
7.2-3.4/4999-2 kooskõlastanud Rässa küla Põlluaia katastriüksuse
detailplaneeringu tuleohutuse osa.

Detailplaneering esitati arvamuse avaldamiseks naabermaaüksuste omanikele.
Tähtajaks planeeringu kohta ühtegi arvamust ei laekunud.

Muhu Vallavalitsus võttis
<https://www.muhu.ee/documents/22617526/43958271/nr+352-+R%C3%A4ssa+k%C3%B
Cla+P%C3%B5lluaia+katastri%C3%BCksuse+detailplaneeringu+vastuv%C3%B5tmine.
asice/e85774a6-0d71-4171-9ff6-e6ab95846483> 11.12.2025. a korraldusega nr
352 vastu Rässa küla Põlluaia katastriüksuse detailplaneeringu ja suunas
selle avalikule väljapanekule.

Detailplaneeringu avalik väljapanek toimub 05.01.2026–18.01.2026.

Detailplaneeringu materjalidega on avaliku väljapaneku kestel võimalik
tutvuda lahtiolekuaegadel Muhu vallamajas (Muhu vald, Liiva küla, Keskuse)
ning valla kodulehel: https://www.muhu.ee/avalikud-valjapanekud.

Täiendav info tel: 453 0680, [email-masked] <mailto:[email-masked]> .

Ettepanekud ja arvamused planeeringulahenduse kohta palume esitada
kirjalikult avaliku väljapaneku jooksul.

Lugupidamisega

Pille Tamm

maa- ja planeeringuspetsialist

Muhu vald | Keskuse, Liiva küla 94701

Tel: +372 453 0680

 <mailto:[email-masked]> [email-masked] |  <http://www.muhu.ee/> www.muhu.ee